Ego Henricus, Dei gratia presul Eduensis, fidelibus universis notum volo fieri quod Hugo de Merlegniaco junior, pasturam Lucennaci dimidiam, quam pater suus Hugo senior monachis Fontenetensibus dederat, in manu abbatis ipsorum Arnaudi laudavit. Actum apud Monasterium Sancti Johannis per manum Odonis, ducis Burgundie et Anserici de Monteregio. Testes autem sunt hujus laudationis, prefatus dux et Ansericus, nec non et Kalo de Lucennaco, Tetbaldus et Gillebertus de Grisigni, Haimo de Divione, Petrus Dapifer. Ipsi vero Fontenetenses pro hujus modi conventione de beneficio suo decem libras illi dederunt.